CELEX: 32018R0830
Language: mt
Date: 2018-03-09 00:00:00
Title: Regolament Delegat tal-Kummissjoni (UE) 2018/830 tad-9 ta' Marzu 2018 li jemenda l-Anness I tar-Regolament (UE) Nru 167/2013 tal-Parlament Ewropew u tal-Kunsill u r-Regolament Delegat tal-Kummissjoni (UE) Nru 1322/2014 fir-rigward tal-adattament tal-bini tal-vetturi u tar-rekwiżiti ġenerali għall-approvazzjoni tal-vetturi għall-agrikoltura u għall-forestrija

6.6.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 140/15
               
            REGOLAMENT DELEGAT TAL-KUMMISSJONI (UE) 2018/830
      tad-9 ta' Marzu 2018
      li jemenda l-Anness I tar-Regolament (UE) Nru 167/2013 tal-Parlament Ewropew u tal-Kunsill u r-Regolament Delegat tal-Kummissjoni (UE) Nru 1322/2014 fir-rigward tal-adattament tal-bini tal-vetturi u tar-rekwiżiti ġenerali għall-approvazzjoni tal-vetturi għall-agrikoltura u għall-forestrija
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 167/2013 tal-Parlament Ewropew u tal-Kunsill tal-5 ta' Frar 2013 dwar l-approvazzjoni u s-sorveljanza tas-suq ta' vetturi għall-agrikoltura u għall-forestrija (1), u b'mod partikulari l-Artikoli 18(4) u 49(3) tiegħu,
      Billi:
      
                  (1)
               
               
                  Jenħtieġ li jiġu emendati diversi entrati fl-Anness I tar-Regolament 167/2013 biex ikunu jistgħu jiġu stabbiliti r-rekwiżiti għal kategoriji addizzjonali ta' vetturi skont l-aħħar verżjonijiet ta' ċerti Kodiċijiet standard għall-ittestjar uffiċjali tat-tratturi agrikoli u forestali tal-Organizzazzjoni għall-Kooperazzjoni u l-Iżvilupp Ewropej (Kodiċijiet standard tal-OECD) (2).
               
            
                  (2)
               
               
                  Ir-regolamenti tan-NU/KEE li japplikaw fuq bażi obbligatorja u li huma stipulati fl-Anness I tar-Regolament Delegat tal-Kummissjoni (UE) Nru 1322/2014 (3) jiġu aġġornati regolarment. F'dak ir-rigward, il-lista għandha tiġi kkomplementata b'nota ta' spjegazzjoni li tiċċara li l-manifatturi huma permessi jużaw supplimenti sussegwenti tas-serje ta' emendi applikabbli ta' dawk ir-regolamenti tan-NU/KEE, anke jekk mhumiex ippubblikati fil-Ġurnal Uffiċjali tal-Unjoni Ewropea.
               
            
                  (3)
               
               
                  Biex ikun ċar li ċerti rekwiżiti tal-leġiżlazzjoni tal-Unjoni huma ekwivalenti u kompletament allinjati mar-rekwiżiti stabbiliti fil-Kodiċijiet standard tal-OECD, it-test tar-rekwiżiti u n-numerazzjoni li tidher f'ċerti Anness tar-Regolament Delegat (UE) Nru 1322/2014 għandhom jiġu adattati biex isiru identiċi bħat-test u n-numerazzjoni tal-Kodiċi standard tal-OECD korrispondenti.
               
            
                  (4)
               
               
                  Biex jitnaqqas l-għadd ta' korrimenti u inċidenti fatali li jirriżultaw min-nuqqas li tittella' l-istruttura protettiva ta' fuq wara, li tintewa kontra l-qlib, fuq tratturi b'karreġġata dejqa f'sitwazzjonijiet potenzjalment perikolużi, ir-rekwiżiti ergonomiċi jenħtieġ li jsiru obbligatorji biex jiġi ffaċilitat u mħeġġeġ it-tlugħ tal-istruttura protettiva kontra l-qlib meta jkun meħtieġ.
               
            
                  (5)
               
               
                  Il-lista ta' rapporti tat-test maħruġa abbażi tal-Kodiċijiet standard tal-OECD u rikonoxxuta għall-finijiet tal-approvazzjoni tat-tip tal-UE bħala alternattiva għar-rapporti tat-test maħruġa abbażi tar-Regolament Delegat (UE) Nru 1322/2014 jenħtieġ li tiġi aġġornata.
               
            
                  (6)
               
               
                  Biex jiġu ċċarati u mtejba ċerti proċeduri tat-test, jenħtieġ li jsiru emendi addizzjonali minuri għall-metodu tat-test għas-sit tas-sewwieq u għar-rekwiżit dwar l-aċċess għall-pożizzjoni tas-sewqan, dwar is-saħħa minima tal-apparat ta' kontroll u dwar ir-rata tal-ħruq tal-materjal tal-kabina kif stabbilit fir-Regolament Delegat (UE) Nru 1322/2014.
               
            
                  (7)
               
               
                  Għalhekk jenħtieġ li r-Regolament (UE) Nru 167/2013 u r-Regolament Delegat (UE) Nru 1322/2014 jiġu emendati skont dan,
               
            ADOTTAT DAN IR-REGOLAMENT:
      Artikolu 1
      Emendi fl-Anness I tar-Regolament (UE) Nru 167/2013
      Fl-Anness I tar-Regolament (UE) Nru 167/2013, fir-ringiela Nru 38, fil-kolonni għall-kategoriji tal-vetturi Ca u Cb, “NA” tiġi ssostitwita b'“X”
      Artikolu 2
      Emendi fir-Regolament Delegat (UE) Nru 1322/2014
      Ir-Regolament Delegat (UE) Nru 1322/2014 huwa emendat kif ġej:
      
                  (1)
               
               
                  fl-Artikolu 12, il-kliem “għal vetturi tal-kategoriji T2, T3 u T4.3” jiġu sostitwiti bil-kliem “għal vetturi tal-kategoriji T2/C2, T3/C3 u T4.3/C4.3”;
               
            
                  (2)
               
               
                  fil-Kapitolu V, jiddaħħal l-Artikolu 35a li ġej:
                  “Artikolu 35a
                  Dispożizzjonijiet tranżizzjonali
                  1.   Sas-26 ta' Ġunju 2018, l-awtoritajiet nazzjonali għandhom jibqgħu joħorġu l-approvazzjonijiet tat-tip għal tipi ta' vetturi għall-forestrija u għall-agrikoltura, jew għal tipi ta' sistemi, komponenti jew unitajiet tekniċi separati skont dan ir-Regolament, fil-verżjoni applikabbli tiegħu fil-25 ta' Ġunju 2018.
                  2.   Sal-31 ta' Diċembru 2018, l-Istati Membri għandhom jippermettu t-tqegħid fis-suq, ir-reġistrazzjoni jew id-dħul fis-servizz ta' vetturi għall-foresterija u għall-agrikoltura, sistemi, komponenti jew unitajiet tekniċi separati abbażi ta' tip approvat skont dan ir-Regolament, fil-verżjoni applikabbli tiegħu fil-25 ta' Ġunju 2018.”;
               
            
                  (3)
               
               
                  fl-Anness I, fit-test taħt l-intestatura “Nota ta' spjegazzjoni:”, jiddaħħlu l-paragrafi li ġejjin:
                  “Id-dispożizzjonijiet tranżizzjonali tar-Regolamenti tan-NU/KEE elenkati f'din it-tabella għandhom japplikaw, sakemm dan ir-Regolament ma jipprevedix dati alternattivi speċifiċi. Il-konformità mar-rekwiżiti bi qbil ma' emendi sussegwenti ta' dawk elenkati f'din it-tabella wkoll għandha tiġi aċċettata.”;
               
            
                  (4)
               
               
                  l-Anness II jiġi emendat b'konformità mal-Anness I għal dan ir-Regolament;
               
            
                  (5)
               
               
                  L-Anness VI huwa emendat kif gej:
                  
                              (a)
                           
                           
                              Il-punt B hu emendat kif ġej:
                              
                                          (a)
                                       
                                       
                                          fil-punt 3.8.2, l-ewwel paragrafu jinbidel b'dan li ġej:
                                          “Fejn applikabbli, il-karatteristiċi ta' fraġilizzazzjoni fil-kesħa għandhom jiġu vverifikati jew skont ir-rekwiżiti fi 3.8.2.1 sa 3.8.2.7., inkella skont ir-rekwiżiti fil-punt 3.8.3.”;
                                       
                                    
                                          (b)
                                       
                                       
                                          jiddaħħal il-punt 3.8.3. li ġej:
                                          
                                                      “3.8.3.
                                                   
                                                   
                                                      Ir-reżistenza għall-fraġilizzazzjoni fil-kesħa tista' tintwera billi jiġu applikati r-regoli u d-direzzjonijiet tat-Taqsima 3 ta' dan il-Punt B f'temperatura mnaqqsa ta' – 18 °C jew f'temperatura aktar kiesħa. Qabel l-ittestjar dinamiku, l-istruttura protettiva u l-apparat kollu tal-armar għandhom jiġu mkessħa sa – 18 °C jew inqas.”;
                                                   
                                                
                                    
                        
            
                  (6)
               
               
                  fin-Noti ta' spjegazzjoni tal-Anness VI, in-nota ta' spjegazzjoni (1) tiġi sostitwita b'dan li ġej:
                  
                              “(1)
                           
                           
                              Sakemm ma jkunx iddikjarat mod ieħor, it-test tar-rekwiżiti u n-numerazzjoni stabbiliti fil-punt B huma identiċi mat-test u n-numerazzjoni tal-Kodiċi standard tal-OECD għall-ittestjar uffiċjali tal-istrutturi protettivi mmuntati fuq it-tratturi għall-agrikoltura u għall-forestrija (test dinamiku), il-Kodiċi 3 standard tal-OECD, l-Edizzjoni 2017 ta' Frar 2017.”
                           
                        
            
                  (7)
               
               
                  fl-Anness VII, fin-Noti ta' spjegazzjoni tal-Anness VII, in-nota ta' spjegazzjoni (1) tiġi sostitwita b'dan li ġej:
                  
                              “(1)
                           
                           
                              Sakemm ma jkunx iddikjarat mod ieħor, it-test tar-rekwiżiti u n-numerazzjoni stabbiliti fil-punt B huma identiċi mat-test u n-numerazzjoni tal-Kodiċi standard tal-OECD għall-ittestjar uffiċjali tal-istrutturi protettivi mmuntati fuq it-tratturi biċ-ċineg għall-agrikoltura u għall-forestrija, il-Kodiċi 8 standard tal-OECD, l-Edizzjoni 2017 ta' Frar 2017.”;
                           
                        
            
                  (8)
               
               
                  L-Anness VIII huwa emendat kif gej:
                  
                              (a)
                           
                           
                              fil-punt B, il-punt 3.11.2. jinbidel b'dan li ġej:
                              
                                          “3.11.2.
                                       
                                       
                                          Fejn applikabbli, il-karatteristiċi ta' fraġilizzazzjoni fil-kesħa għandhom jiġu vverifikati skont ir-rekwiżiti fi 3.11.2.1 sa 3.11.2.7”;
                                       
                                    
                        
                              (b)
                           
                           
                              fin-Noti ta' spjegazzjoni tal-Anness VIII, in-nota ta' spjegazzjoni (1) tiġi sostitwita b'dan li ġej:
                              
                                          “(1)
                                       
                                       
                                          Sakemm ma jkunx iddikjarat mod ieħor, it-test tar-rekwiżiti u n-numerazzjoni stabbiliti fil-punt B huma identiċi mat-test u n-numerazzjoni tal-Kodiċi standard tal-OECD għall-ittestjar uffiċjali tal-istrutturi protettivi mmuntati fuq it-tratturi għall-agrikoltura u għall-forestrija (test statiku), il-Kodiċi 4 standard tal-OECD, l-Edizzjoni 2017 ta' Frar 2017.”
                                       
                                    
                        
            
                  (9)
               
               
                  L-Anness IX huwa emendat skont l-Anness II ta' dan ir-Regolament;
               
            
                  (10)
               
               
                  L-Anness X huwa emendat skont l-Anness III ta' dan ir-Regolament;
               
            
                  (11)
               
               
                  L-Anness XI huwa emendat skont l-Anness IV ta' dan ir-Regolament.
               
            
                  (12)
               
               
                  L-Anness XIII huwa emendat kif gej:
                  
                              (a)
                           
                           
                              fil-punt 3.1.3 jiżdied il-paragrafu li ġej:
                              “Skont id-diskrezzjoni tal-manifattur, jista' jsir kejl addizzjonali u fakultattiv tal-istorbju bil-magna mitfija u l-apparat awżiljari bħall-fannijiet tal-ventilazzjoni, id-defrosters u apparat elettriku ieħor jitħaddem fuq l-ogħla setting.”;
                           
                        
                              (b)
                           
                           
                              jiddaħħal il-punt 3.2.2.2.2. li ġej:
                              
                                          “3.2.2.2.2.
                                       
                                       
                                          Matul it-tielet sensiela ta' kejl fakultattiv, il-magna għandha tintefa u l-apparat awżiljari bħall-fannijiet tal-ventilazzjoni, id-defrosters u apparat elettriku ieħor jitħaddem fuq l-ogħla setting.”;
                                       
                                    
                        
            
                  (13)
               
               
                  L-Anness XIV huwa emendat skont l-Anness V ta' dan ir-Regolament;
               
            
                  (14)
               
               
                  Fl-Anness XV, il-punt 3.3.2 huwa sostitwit b'dan li ġej:
                  
                              “3.3.2.
                           
                           
                              It-tarġa jew l-iskaluna ta' fuq għandha tkun faċilment identifikabbli u aċċessibbli għal persuna li tkun ser toħroġ mill-vettura. Id-distanza vertikali bejn it-tarġiet jew l-iskaluni sussegwenti għandha tkun ugwali. Madankollu, hija permessa tolleranza ta' 20 mm.”;
                           
                        
            
                  (15)
               
               
                  fl-Anness XVIII, fin-Noti ta' Spjegazzjoni tal-Anness XVIII, in-nota ta' spjegazzjoni (1) tiġi sostitwita b'dan li ġej:
                  
                              “(1)
                           
                           
                              Sakemm in-numerazzjoni u r-rekwiżiti stabbiliti fil-punt B huma identiċi mat-test tal-Kodiċi standard tal-OECD għall-ittestjar uffiċjali tal-istrutturi protettivi mmuntati fuq it-tratturi għall-agrikoltura u għall-forestrija (test statiku), il-Kodiċi 4 standard tal-OECD, l-Edizzjoni 2017 ta' Frar 2017.”;
                           
                        
            
                  (16)
               
               
                  fl-Anness XXII, il-punt 4 huwa sostitwit b'dan li ġej:
                  “4.   Dikjarazzjoni dwar l-istorbju
                  Il-manwal tal-operatur għandu jagħti l-valuri tal-istorbju f'widnet l-operatur għal kull kundizzjoni tal-ittestjar stabbilita fl-Anness XIII, inkella r-riżultati tat-test tal-livell tal-ħoss tal-Kodiċi Standard 5 tal-OECD b'konformità mal-punt 4 tal-mudell tar-rapport tat-test.”;
               
            
                  (17)
               
               
                  fl-Anness XXIII, il-punt 1.2.1 huwa sostitwit b'dan li ġej:
                  
                              “1.2.1.
                           
                           
                              L-apparati ta' kontroll bħalma huma r-roti tal-istering jew il-levers tal-istering, il-gear levers, il-cranks, il-pedali u s-swiċċijiet għandhom jintgħażlu, jiġu ddisinjati, mibnija u mqassma biex il-forzi tal-attwazzjoni, l-ispostament, fejn jinsabu, il-metodi tat-tħaddim u l-kodiċijiet tal-kuluri tagħhom ikunu skont l-istandard ISO 15077:2008, inklużi d-dispożizzjonijiet stabbiliti fl-Annessi A u C ta' dak l-istandard.”;
                           
                        
            
                  (18)
               
               
                  fl-Anness XXVII, il-punt 2 huwa sostitwit b'dan li ġej:
                  “2.   Ir-rata tal-ħruq tal-materjal tal-kabina
                  Ir-rata tal-ħruq tal-materjal ta' ġewwa tal-kabina, bħalma hija t-tapizzerija tas-sit, il-ħitan, l-art u l-inforra tas-saqaf, fejn preżenti, m'għandhiex taqbeż ir-rata massima ta' 150 mm/min meta ttestjata skont l-istandard ISO 3795:1989 jew l-istandard FMVSS302.”.
               
            Artikolu 3
      Id-dħul fis-seħħ
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, id-9 ta' Marzu 2018.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 60, 2.3.2013, p. 1.
      
         (2)  http://www.oecd.org/tad/code/oecd-standard-codes-official-testing-agricultural-forestry-tractors.htm
      
         (3)  Ir-Regolament ta' Delega tal-Kummissjoni (UE) Nru 1322/2014 tad-19 ta' Settembru 2014 li jissupplimenta u jemenda r-Regolament (UE) Nru 167/2013 tal-Parlament Ewropew u tal-Kunsill fir-rigward tal-bini tal-vetturi u tar-rekwiżiti ġenerali għall-approvazzjoni tal-vetturi għall-agrikoltura u għall-forestrija (ĠU L 364, 18.12.2014, p. 1).
      
         ANNESS I
         Fl-Anness II tar-Regolament Delegat (UE) Nru 1322/2014, it-tabella tiġi sostitwita b'dan li ġej:
         
            
                        “Rapport tat-test abbażi tal-Kodiċi tal-Istandard tal-OECD Nru
                     
                     
                        Suġġett
                     
                     
                        Data
                     
                     
                        Applikabbiltà
                     
                     
                        Alternattiva għar-rapport tat-test tal-UE abbażi ta'
                     
                  
                        3
                     
                     
                        Ittestjar uffiċjali tal-istrutturi ta' protezzjoni mmuntati fuq it-tratturi għall-agrikoltura u għall-forestrija
                        (test dinamiku)
                     
                     
                        Edizzjoni 2017
                        -Frar 2017-
                     
                     
                        T1, T4.2 u T4.3
                     
                     
                        Anness VI
                        Anness XVIII (jekk ikunu ġew ittestjati l-ankraġġi taċ-ċinturini tas-sikurezza)
                     
                  
                        4
                     
                     
                        Ittestjar uffiċjali tal-istrutturi ta' protezzjoni mmuntati fuq it-tratturi għall-agrikoltura u għall-forestrija
                        (test statiku)
                     
                     
                        Edizzjoni 2017
                        -Frar 2017-
                     
                     
                        T1/C1, T4.2/C4.2 u T4.3/C4.3
                     
                     
                        Anness VIII u
                        Anness XVIII (jekk ikunu ġew ittestjati l-ankraġġi taċ-ċinturini tas-sikurezza)
                     
                  
                        5
                     
                     
                        Kejl uffiċjali tal-istorbju fil-pożizzjoni(jiet) bilqiegħda fuq tratturi għall-agrikoltura u għall-forestrija
                     
                     
                        Edizzjoni 2017
                        -Frar 2017-
                     
                     
                        T u C
                     
                     
                        Anness XIII
                     
                  
                        6
                     
                     
                        L-ittestjar uffiċjali ta' strutturi ta' protezzjoni kontra l-qlib armati fuq quddiem ta' tratturi b'karreġġata dejqa bir-roti għall-agrikoltura u għall-forestrija
                     
                     
                        Edizzjoni 2017
                        -Frar 2017-
                     
                     
                        T2/C2, T3/C3 u T4.3/C4.3
                     
                     
                        Anness IX (jekk ir-rekwiżiti tal-prestazzjoni għall-istrutturi ta' protezzjoni kontra l-qlib li jintwew ikunu ġew ittestjati u ssodisfati) u
                        Anness XVIII (jekk ikunu ġew ittestjati l-ankraġġi taċ-ċinturini tas-sikurezza)
                     
                  
                        7
                     
                     
                        L-ittestjar uffiċjali ta' strutturi ta' protezzjoni kontra l-qlib immuntati fuq wara ta' tratturi b'karreġġata dejqa bir-roti għall-agrikoltura u għall-forestrija
                     
                     
                        Edizzjoni 2017
                        -Frar 2017-
                     
                     
                        T2/C2, T3/C3 u T4.3/C4.3
                     
                     
                        Anness X (jekk ir-rekwiżiti tal-prestazzjoni għall-istrutturi ta' protezzjoni kontra l-qlib li jintwew ikunu ġew ittestjati u ssodisfati) u
                        Anness XVIII (jekk ikunu ġew ittestjati l-ankraġġi taċ-ċinturini tas-sikurezza)
                     
                  
                        8
                     
                     
                        Ittestjar uffiċjali tal-istrutturi ta' protezzjoni mmuntati fuq it-tratturi biċ-ċineg għall-agrikoltura u għall-forestrija
                     
                     
                        Edizzjoni 2017
                        -Frar 2017-
                     
                     
                        C1, C2, C4.2 u C4.3
                     
                     
                        Anness VII u
                        Anness XVIII (jekk ikunu ġew ittestjati l-ankraġġi taċ-ċinturini tas-sikurezza)
                     
                  
                        10
                     
                     
                        Ittestjar uffiċjali tal-istrutturi ta' protezzjoni mmuntati fuq it-tratturi għall-agrikoltura u għall-forestrija kontra l-oġġetti li jaqgħu
                     
                     
                        Edizzjoni 2017
                        -Frar 2017-
                     
                     
                        T u C
                     
                     
                        Anness XI
                        Parti C”.
                     
                  
      
      
         ANNESS II
         L-Anness IX tar-Regolament Delegat (UE) Nru 1322/2014 huwa emendat kif ġej:
         
                     (1)
                  
                  
                     Il-punt B hu emendat kif ġej:
                     
                                 (a)
                              
                              
                                 il-punt 1.3.1. jiġi sostitwit b'li ġej:
                                 “1.3.1.   Definizzjoni preliminari: pjan medjan tar-rota jew taċ-ċinga.
                                 Il-pjan medjan tar-rota jew taċ-ċinga huwa ekwidistanti miż-żewġ pjani li fihom il-periferija tar-rimmijiet jew taċ-ċineg fit-truf ta' barra tagħhom.”;
                              
                           
                                 (b)
                              
                              
                                 fil-punt 1.3.2, tiżdied is-sentenza li ġejja:
                                 “Għat-tratturi biċ-ċineġ, il-karreġġata hija d-distanza bejn il-pjanijiet medji taċ-ċineg.”;
                              
                           
                                 (c)
                              
                              
                                 fil-punt 1.4., tiżdied is-sentenza li ġejja:
                                 “Għat-tratturi armati biċ-ċineg: id-distanza bejn il-pjani vertikali perpendikulari għall-pjan medjan lonġitudinali tat-trattur li jgħaddi mir-roti motorizzati.”;
                              
                           
                                 (d)
                              
                              
                                 il-punti 2.1.2 u 2.1.3 jinbidlu b'dan li ġej:
                                 
                                             “2.1.2.
                                          
                                          
                                             wisa' minimu ta' bejn iż-żewġ roti, fissa jew aġġustabbli, b'wieħed mill-fusien ta' inqas minn 1 150 mm mgħammar b'tajers jew ċineg ta' qies akbar. Huwa preżunt illi l-fus immuntat bit-tajers jew ċineg aktar wisgħin huwa ssettjat f'wisa' tal-karreġġata ta' mhux aktar minn 1 150 mm. Għandu jkun possibbli li l-wisa' tal-karreġġata tal-fus l-ieħor jiġi ssettjat b'tali mod li x-xfar ta' barra tat-tajers l-aktar dojoq ma joħorġux aktar il barra mix-xfar tan-naħa ta' barra tat-tajers tal-fus l-ieħor. Meta ż-żewġ fusien jiġu mgħammra bi rimmijiet u b'tajers jew ċineg tal-istess qies, il-wisa' tal-karreġġata fissa jew li tista' tiġi aġġustata taż-żewġ fusien irid ikun inqas minn 1 150 mm;
                                          
                                       
                                             2.1.3.
                                          
                                          
                                             massa akbar minn 400 kg iżda inqas minn 3 500 kg, li tikkorrispondi għall-massa mingħajr tagħbija tat-trattur, inkluż l-istruttura tal-protezzjoni kontra l-qlib u t-tajers jew iċ-ċineg tal-akbar daqs irrakkomandat mill-manifattur. Il-massa massima permissibbli ma għandhiex taqbeż 5 250 kg u l-Proporzjon tal-Massa (Massa Massima Permissibbli/Massa ta' Referenza) ma għandux ikun akbar minn 1,75;”;
                                          
                                       
                           
                                 (e)
                              
                              
                                 fil-punt 3.1.2.3., tiżdied is-sentenza li ġejja:
                                 “Fil-każ ta' trattur armat biċ-ċineg, il-manifattur għandu jiddefinixxi s-settings taċ-ċineg.”;
                              
                           
                                 (f)
                              
                              
                                 fil-punt 3.1.3.2., it-tieni u t-tielet sentenza huma sostitwiti b'dan li ġej:
                                 “Dan l-angolu għandu jkun tal-anqas 38° fil-mument meta t-trattur ikun qed iserraħ fi stat ta' ekwilibriju mhux stabbli fuq ir-roti jew iċ-ċineg li jmissu mal-art. Wettaq it-test darba bir-rota tal-istering imdawra kompletament fuq in-naħa tal-lemin u darba bir-rota tal-istering imdawra kompletament fuq in-naħa tax-xellug.”
                              
                           
                                 (g)
                              
                              
                                 il-punt 3.1.4.3.1. huwa emendat kif ġej:
                                 
                                             (i)
                                          
                                          
                                             il-linja għall-karatteristika tat-trattur B0 tiġi ssostitwita b'dan li ġej:
                                             
                                                         “B0
                                                            
                                                         
                                                      
                                                      
                                                         (m)
                                                      
                                                      
                                                         Wisa' tat-tajer jew taċ-ċinga ta' wara;”;
                                                      
                                                   
                                       
                                             (ii)
                                          
                                          
                                             il-linja għall-karatteristiċi tat-trattur D2 u D3 tiġi ssostitwita b'dan li ġej:
                                             
                                                         “D2
                                                            
                                                         
                                                      
                                                      
                                                         (m)
                                                      
                                                      
                                                         L-għoli tat-tajers ta' quddiem jew taċ-ċineg b'tagħbija sħiħa tal-fus;
                                                      
                                                   
                                                         
                                                            D3
                                                            
                                                         
                                                      
                                                      
                                                         (m)
                                                      
                                                      
                                                         L-għoli tat-tajers ta' wara jew taċ-ċineg b'tagħbija sħiħa tal-fus;”;
                                                      
                                                   
                                       
                                             (iii)
                                          
                                          
                                             fil-linja għall-karatteristika tat-trattur S, il-kliem “Is-somma tal-wisgħat ta' bejn iż-żewġ roti (S) u t-tajer (B0) għandha tkun akbar mill-wisa' B6 tal-istruttura ta' protezzjoni.” huma sostitwiti bil-kliem “It-total tal-wisa' tal-karreġġata ta' wara (S) u l-wisa' tat-tajers jew taċ-ċinga (B0) irid ikun akbar mill-wisa' B6 tal-istruttura protettiva.”;
                                          
                                       
                           
                                 (h)
                              
                              
                                 il-punt 3.1.4.3.2.2. jiġi sostitwit b'dan li ġej:
                                 
                                             “3.1.4.3.2.2.
                                          
                                          
                                             l-assi tar-rotazzjoni huwa parallel mal-fus lonġitudinali tat-trattur u jgħaddi miċ-ċentru tal-uċuħ ta' kuntatt tar-roti ta' quddiem u ta' wara għan-niżla jew iċ-ċinga;”;
                                          
                                       
                           
                                 (i)
                              
                              
                                 fil-punt 3.1.5.1, l-aħħar paragrafu jinbidel b'dan li ġej:
                                 “Id-distanzi bejn iċ-ċentru ta' gravità u l-fus ta' wara (L3
                                    ) jew il-fus ta' quddiem (L2
                                    ) għandhom ikunu kkalkulati mid-distribuzzjoni tal-massa tat-trattur bejn ir-roti jew iċ-ċineg ta' wara u ta' quddiem.”;
                              
                           
                                 (j)
                              
                              
                                 il-punt 3.1.5.2. huwa sostitwit b'dan li ġej:
                                 “3.1.5.2.   L-għoli tat-tajers jew ċineg ta' wara (D3
                                    ) u ta' quddiem(D2
                                    )
                                 Id-distanza mill-ogħla punt tat-tajer jew taċ-ċinga sa wiċċ l-art għandu jitkejjel (il-Figura 6.5), u l-istess metodu għandu jintuża għat-tajers jew ċineg ta' quddiem u ta' wara.”
                              
                           
                                 (k)
                              
                              
                                 fil-punt 3.1.5.4., l-aħħar paragrafu jinbidel b'dan li ġej:
                                 “Il-punt tal-impatt huwa ddefinit mill-pjan tanġenzjali għall-istruttura protettiva li tgħaddi mil-linja mill-punti ta' barra ta' fuq tat-tajer jew taċ-ċineg ta' quddiem u ta' wara (il-Figura 6.7).”
                              
                           
                                 (l)
                              
                              
                                 fil-punt 3.1.5.6., l-aħħar paragrafu jinbidel b'dan li ġej:
                                 “Il-punt tal-impatt huwa definit mill-pjan tanġenzjali għall-bonit tal-magna u l-istruttura protettiva li tgħaddi mill-punti ta' fuq li hemm barra tat-tajer jew iċ-ċinga ta' quddiem (il-Figura 6.7). Il-qisien għandhom jittieħdu fuq iż-żewġ naħat tal-bonit tal-magna.”;
                              
                           
                                 (m)
                              
                              
                                 fil-punt 3.1.5.9, l-ewwel u t-tieni paragrafu taħt l-intestatura “Għoli tal-punt ta' quddiem tal-pern tal-fus (H0)” huma sostitwiti b'dan li ġej:
                                 “Id-distanza vertikali bejn iċ-ċentru tal-punt ta' quddiem tal-pern tal-fus għaċ-ċentru tal-fus tat-tajers jew taċ-ċineg ta' quddiem (H01
                                    ) għandhom ikunu inklużi fir-rapport tekniku tal-manifattur u għandhom jiġu ċċekkjati.
                                 Id-distanza vertikali miċ-ċentru tal-fus tat-tajers jew taċ-ċineg ta' quddiem sal-pjan tal-art (H02
                                    ) għandha tiġi mkejla (il-Figura 6.8).”;
                              
                           
                                 (n)
                              
                              
                                 il-punti 3.1.5.10. u 3.1.5.11. jinbidlu b'dan li ġej:
                                 “3.1.5.10.   Il-wisa' tal-karreġġata ta' wara (S)
                                 Il-wisa' minimu tal-karreġġata ta' wara meta mgħammra b'tajers jew ċineg tal-akbar daqs speċifikat mill-manifattur għandu jitkejjel (Figura 6.9).
                                 3.1.5.11.   Wisa' tat-tajer jew taċ-ċinga ta' wara (B0
                                    )
                                 Id-distanza ta' bejn il-pjani vertikali ta' barra u ta' ġewwa tat-tajer jew ċinga ta' wara fil-parti superjuri tagħhom għandha tiġi mkejla (il-Figura 6.9).”;
                              
                           
                                 (o)
                              
                              
                                 il-punt 3.2.1.3.4. jiġi sostitwit b'dan li ġej:
                                 
                                             “3.2.1.3.4.
                                          
                                          
                                             Il-wisa' tal-karreġġata trid tiġi aġġustata b'tali mod li, kemm jista' jkun, l-istruttura ta' protezzjoni ma tkunx qed tistrieħ fuq it-tajers jew iċ-ċineg matul it-testijiet tas-saħħa. Jekk dawn it-testijiet isiru skont il-proċedura statika, ir-roti jew iċ-ċineg jistgħu jitneħħew.”
                                          
                                       
                           
                                 (p)
                              
                              
                                 il-punt 3.2.2.2.4. jiġi sostitwit b'dan li ġej:
                                 
                                             “3.2.2.2.4.
                                          
                                          
                                             Jekk it-trattur ikun mgħammar b'sistema ta' sospensjoni bejn il-karozzerija u r-roti jew iċ-ċineg, din għandha tiġi bblokkata matul it-testijiet.”;
                                          
                                       
                           
                                 (q)
                              
                              
                                 il-punt 3.2.5.4. huwa sostitwit b'dan li ġej:
                                 “3.2.5.4.   Tagħmir tat-tgħaffiġ
                                 It-tagħmir kif muri fil-Figura 6.10 għandu jkun jista' jeżerċita forza 'l isfel fuq struttura ta' protezzjoni minn ġo travu riġidu wiesgħa bejn wieħed u ieħor 250 mm imqabbad mal-mekkaniżmu li japplika t-tagħbija permezz ta' ġogi universali. Għandhom ikunu pprovduti axle stands biex it-tajers tat-trattur ma jassorbux il-forza tat-tgħaffiġ.”;
                              
                           
                                 (r)
                              
                              
                                 fil-punt 3.3.2.2, l-aħħar sentenza tal-aħħar paragrafu tinbidel b'dan li ġej:
                                 “Biex dan jiġi stmat, it-tajers jew iċ-ċineg ta' quddiem u ta' wara u l-wisa' tal-karreġġata għandhom ikunu fuq l-iżgħar konfigurazzjoni standard speċifikata mill-manifattur.”;
                              
                           
                                 (s)
                              
                              
                                 il-figura 6.5 hija mibdula b'dan li ġej:
                                 “Figura 6.5
                                 
                                 
                                    Dejta meħtieġa għall-kalkolu tal-qlib ta' trattur b'imġiba ta' rrolljar triassjali
                                 
                                 
                                    
                                 
                                    Nota: D2 u D3 għandhom jitkejlu bit-tagħbija massima fuq il-fus.”;
                              
                           
                                 (t)
                              
                              
                                 fil-punt 5.3.1, fl-aħħar paragrafu, tiddaħħal is-sentenza li ġejja:
                                 “Fil-każ ta' trattur armat biċ-ċineg, il-manifattur għandu jiddefinixxi s-settings taċ-ċineg.”;
                              
                           
                                 (u)
                              
                              
                                 fit-taqsima B4 (“Rekwiżiti għal testar virtwali”), jiddaħħal il-paragrafu li ġej:
                                 “Għal tratturi mgħammra biċ-ċineg, il-linji li ġejjin iridu jiġu ssostitwiti fil-mudell oriġinali:
                                 
                                              
                                          
                                          
                                             520 LOCATE 12, 40: PRINT “GĦOLI TAĊ-ĊINEG TA' WARA D3=”
                                          
                                       
                                              
                                          
                                          
                                             *540 PRINT “GĦOLI TAĊ-ĊINEG TA' QUDDIEM D2=”: LOCATE 13, 29: PRINT “”
                                          
                                       
                                              
                                          
                                          
                                             650 LOCATE 17, 40: PRINT “WISA' TAĊ-ĊINEG TA' WARA B0=”
                                          
                                       
                                              
                                          
                                          
                                             970 LPRINT TAB(40); “GĦOLI TAĊ-ĊINEG TA' WARA D3=”;
                                          
                                       
                                              
                                          
                                          
                                             *980 LPRINT “GĦOLI TAĊ-ĊINEG TA' QUDDIEM D2=”:
                                          
                                       
                                              
                                          
                                          
                                             1160 LPRINT TAB(40); “WISA' TAĊ-ĊINEG TA' WARA B0=”;
                                          
                                       
                                              
                                          
                                          
                                             1390 W2 = SQR(H0 * H0 + L0 * L0): S1 = S/2 + B0/2
                                          
                                       
                                              
                                          
                                          
                                             1530 F2 = 2 * ATN(– L0/D3 + SQR((L0/D3) ^ 2 – (D2/D3) + 1))
                                          
                                       
                                              
                                          
                                          
                                             1590 X(1, 5) = D3
                                          
                                       
                                              
                                          
                                          
                                             1660 Y(1, 5) = -L3
                                          
                                       
                                             *
                                          
                                          
                                             jekk ikun applikabbli”;
                                          
                                       
                           
               
                     (2)
                  
                  
                     fin-Noti ta' spjegazzjoni tal-Anness IX, in-nota ta' spjegazzjoni (1) tiġi sostitwita b'dan li ġej:
                     
                                 “(1)
                              
                              
                                 Sakemm in-numerazzjoni tat-taqsimiet B2 u B3 li ġiet armonizzata mal-Anness kollu, it-test tar-rekwiżiti u n-numerazzjoni stabbilit fil-punt B huma identiċi għat-test u n-numerazzjoni tal-Kodiċi tal-Istandard tal-OECD għall-ittestjar uffiċjali ta' strutturi ta' protezzjoni kontra l-qlib immuntati fuq quddiem ta' tratturi b'karreġġata dejqa għall-agrikoltura u għall-forestrija, il-Kodiċi tal-Istandard 6 tal-OECD, l-Edizzjoni 2017 ta' Frar 2017.”.
                              
                           
               
      
         ANNESS III
         L-Anness X tar-Regolament Delegat (UE) Nru 1322/2014 huwa emendat kif ġej:
         
                     (1)
                  
                  
                     Fil-Punt A, jiżdied il-punt 3 li ġej:
                     
                                 “3.
                              
                              
                                 Barra mir-rekwiżiti stabbiliti fil-punt 2, għandhom jiġu ssodisfati r-rekwiżiti għall-prestazzjoni tal-istrutturi ta' protezzjoni kontra l-qlib li jintwew stabbiliti fis-sezzjoni B3.”
                              
                           
               
                     (2)
                  
                  
                     Il-punt B hu emendat kif ġej:
                     
                                 (1)
                              
                              
                                 il-punt 3.1.2.2.5 jiġi sostitwit b'dan li ġej:
                                 
                                             “3.1.2.2.5.
                                          
                                          
                                             In-naħa magħżula għall-applikazzjoni tal-ewwel tagħbija fuq in-naħa ta' wara tal-istruttura għandha tkun dik li, fl-opinjoni tal-awtoritajiet li qed iwettqu t-test, tirriżulta fl-applikazzjoni tas-serje ta' tagħbijiet fl-aktar kundizzjonijiet mhux favorevoli għall-istruttura. It-tagħbija laterali għandha tiġi applikata fuq in-naħa opposta tat-tagħbija lonġitudinali fuq il-pjan medjan tat-trattur. It-tagħbija ta' quddiem għandha tiġi applikata fuq l-istess ġenb tal-pjan medjan lonġitudinali tal-istruttura ta' protezzjoni tal-impatt jew it-tagħbija tal-ġenb.”;
                                          
                                       
                           
                                 (2)
                              
                              
                                 tiżdied it-taqsima B3 li ġejja:
                                 “B3   REKWIŻITI TA' PRESTAZZJONI GĦALL-ISTRUTTURI TA' PROTEZZJONI KONTRA L-QLIB LI JINTWEW
                                 
                                 5.1.   Kamp ta' applikazzjoni
                                 Din it-Taqsima tipprevedi r-rekwiżiti ta' prestazzjoni minima u t-testijiet għal ROPS li jintwew u li jkunu mmunatati fuq in-naħa ta' wara u li jittellgħu u/jew jitniżżlu manwalment minn operatur bilwieqfa (bi jew mingħajr assistenza parzjali) u li jiġu llokkjati manwalment jew awtomatikament.
                                 5.2.   Għall-iskopijiet ta' din it-taqsima, għandhom japplikaw id-definizzjonijiet li ġejjin:
                                 
                                             5.2.1.
                                          
                                          
                                             “ROPS li tintewa li titħaddem bl-idejn” hija struttura protettiva b'żewġ pilastri mmuntata fuq wara li titniżżel u tittella' bl-idejn direttament ikkontrollata mill-operatur (b'assistenza parzjali jew le).
                                          
                                       
                                             5.2.2.
                                          
                                          
                                             “ROPS awtomatika” li tintewa hija struttura protettiva b'żewġ pilastri mmuntata fuq wara b'operazzjonijiet ta' tlugħ/inżul kompletament assistiti.
                                          
                                       
                                             5.2.3.
                                          
                                          
                                             “sistema ta' llokkjar” hija apparat biex tillokkja, bl-idejn jew b'mod awtomatiku, ir-ROPS fil-pożizzjoni mgħollija jew imniżżla.
                                          
                                       
                                             5.2.4.
                                          
                                          
                                             “żona ta' qbid” hija ddefinita mill-manifattur bħala porzjon tar-ROPS u/jew manku addizzjonali armat mar-ROPS fejn l-operatur jista' jwettaq l-operazzjonijiet ta' tlugħ/inżul;
                                          
                                       
                                             5.2.5.
                                          
                                          
                                             “parti aċċessibbli miż-żona ta' qbid” hija maħsuba bħala ż-żona fejn r-ROPS tiġi kkontrollata mill-operatur matul l-operazzjonijiet ta' tlugħ/inżul. din iż-żona għandha tiġi ddefinita fir-rigward taċ-ċentru ġeometriku tas-sezzjonijiet trasversali taż-żona ta' qbid.
                                          
                                       
                                             5.2.6.
                                          
                                          
                                             “żona aċċessibbli” hija l-volum fejn operatur bil-wieqfa jista' japplika forza biex itella' jew iniżżel ir-ROPS;
                                          
                                       
                                             5.2.7.
                                          
                                          
                                             “punt tal-qris” huwa punt perikoluż fejn il-partijiet jiċċaqalqu f'relazzjoni ma' xulxin jew ma' partijiet fissi oħra b'tali mod li jistgħu jikkawżaw il-qris ta' persuni jew ċerti partijiet minn ġisimhom;
                                          
                                       
                                             5.2.8.
                                          
                                          
                                             “punt tat-tiċrit” hija punt perikoluż fejn partijiet jiċċaqalqu fuq xulxin jew fuq partijiet oħra b'tali mod li jistgħu jikkawżaw il-qris jew it-tiċrit ta' persuni jew ċerti partijiet minn ġisimhom.
                                          
                                       
                                             5.2.9.
                                          
                                          
                                             “post għal bilwieqfa” huwa post fuq pjattaforma ta' tratturi li tkun aċċessibbli mill-aċċess ewlieni tal-pożizzjoni bilqiegħda b'biżżejed spazju għal operatur bil-wieqfa.
                                          
                                       5.3.   ROPS li jintwew li jitħaddmu bl-idejn
                                 5.3.1.   Kundizzjonijiet minn qabel għat-testijiet
                                 5.3.1.1.   Żona ta' qbid
                                 Il-manipulazzjoni manwali għandha ssir minn operatur bilwieqfa permezz ta' manku wieħed jew aktar fiż-żona tal-qbid tar-roll-bar.
                                 Ir-roll-bar tista' tiġi mmanipulata mill-art jew mill-post għal bilwieqfa fuq il-pjattaforma (Figuri 7.8a u 7.8b).
                                 L-operatur jista' jimmanipula r-roll-bar b'mod parallel mat-trajettorja tagħha, inkella quddiema.
                                 Proċess f'diversi stadji fejn l-operatur ibiddel il-pożizzjoni u fejn ikun hemm żoni ta' qbid differenti huwa permess.
                                 Iż-żona ta' qbid għandha tkun identifikata b'mod ċar u permanenti (Figura 7.9).
                                 Din iż-żona għandha tkun iddisinjata mingħajr ebda truf li jaqtgħu, uċuħ mhux lixxi li jistgħu jikkawżaw korriment lill-operatur.
                                 Din iż-żona tista' tkun fuq ġenb wieħed jew tnejn tat-trattur u tista' tkun parti strutturali tar-roll-bar jew manki addizzjonali. F'din iż-żona ta' qbid, il-kontroll manwal biex tittella' jew titniżżel ir-roll bar, ma għandux joħloq perikli ta' tiċrit, qris jew moviment mhux kontrollabbli għall-operatur.
                                 5.3.1.2.   Żoni aċċessibbli
                                 Tliet żoni aċċessibbli b'ammonti differenti ta' forza permessa huma ddefiniti fir-rigward tal-pjan orizzontali tal-art u l-pjanijiet vertikali tanġenti għall-partijiet ta' barra tat-trattur li jillimitaw il-pożizzjoni jew l-ispostament tal-operatur (Figura 7.10).
                                 Żona I: żona ta' kumdità
                                 Żona II: żona aċċessibbli mingħajr mejl 'il quddiem tal-ġisem
                                 Żona III: żona aċċessibbli permezz ta' mejl 'il quddiem tal-ġisem
                                 Manipulazzjoni tar-roll-bar b'mod parallel mat-trajettorja tagħha
                                 
                                              
                                          
                                          
                                             Il-pożizzjoni u l-moviment tal-operatur huma limitati minn ostakli. Dawn huma partijiet mit-trattur u huma ddefiniti minn pjanijiet vertikali tanġenti għat-truf esterni tal-ostaklu.
                                          
                                       
                                              
                                          
                                          
                                             Jekk l-operatur ikollu bżonn iċaqlaq saqajh matul il-kontroll manwali tar-roll-bar, huwa permess spostament jew fi pjan parallel għal trajettorja tar-roll-bar jew pjan parallel ieħor biss għall-ewwel wieħed sabiex jingħeleb ostaklu. L-ispostament globali għandu jiġi kkunsidrat bħala kombinazzjoni ta' linji dritti paralleli u perpendikulari għat-trajettorja tar-roll-bar. Huwa aċċettat spostament perpendikolari jekk l-operatur joqrob lejn ir-roll-bar. Iż-żona aċċessibbli għandha titqies bħala l-envelopp taż-żoni aċċessibbli differenti (Figura 7.11).
                                          
                                       Manipulazzjoni tar-roll-bar quddiem it-trajettorja tagħha
                                 
                                              
                                          
                                          
                                             Huwa biss fil-każ tal-manipulazzjoni tar-roll-bar quddiem it-trajettorja tagħha li jiġu kkunsidrati bħal estensjonijiet aċċessibbli taż-żona II u taż-żona III (Figura 7.12). F'dawn l-estensjonijiet il-forzi ta' attwazzjoni aċċettabbli huma l-istess bħal dawk fiż-żona II u fiż-żona III rispettivament.
                                          
                                       
                                              
                                          
                                          
                                             Jekk l-operatur ikollu bżonn iċaqlaq saqajh waqt il-manipulazzjoni manwali tar-roll-bar, dan għandu jsir permezz ta' spostament mingħajr ma jkun hemm ostaklu fil-pjan parallel mat-trajettorja tar-roll-bar.
                                          
                                       F'dan il-każ, iż-żona aċċessibbli għandha titqies bħala l-envelopp taż-żoni aċċessibbli differenti.
                                 5.3.1.3.   Post għal bilwieqfa
                                 Kwalunkwe post għal bilwieqfa fuq il-pjattaforma, iddikjarat mill-manifattur, għandu jkun aċċessibbli mill-aċċess ewlieni għall-pożizzjoni tas-sewqan u jkun jissodisfa r-rekwiżiti li ġejjin:
                                 
                                             —
                                          
                                          
                                             Post maħsub għal persuna bilwieqfa għandu jkollu biżżejjed spazju għaż-żewġ saqajn tal-operatur, ikun ċatt, u jkollu superfiċje reżistenti għaż-żliq. Skont il-konfigurazzjoni tal-makkinarju, jista' jikkonsisti minn żewġ superfiċi separati u jista' juża komponenti tal-makkinarju. Għandu jkun ippożizzjonat b'tali mod li l-operatur jista' jibqa' stabbli filwaqt li jwettaq l-azzjonijiet meħtieġa u jkun fuq l-istess livell ta' għoli b'tolleranza ta' ± 50 mm.
                                          
                                       
                                             —
                                          
                                          
                                             L-imqabad tal-idejn u/jew il-poġġamani għandhom jiġu pprovduti għall-finijiet ta' kultatt fuq tliet punti. Jistgħu jitqiesu partijiet mill-makkinarju biex dan ir-rekwiżit jiġi ssodisfat.
                                          
                                       Post għal bilwieqfa jitqies li jkollu biżżejjed spazju jekk is-superfiċje tiegħu ikun tal-anqas kwadru fis-sezzjoni trażversali ta' 400 mm kull naħa (Figura 7.13).
                                 Alternattivament, ir-rekwiżit tal-post bilwieqfa jista' jiġi ssodisfat billi jiġi pprovdut biżżejjed spazju għal sieq waħda fuq superfiċje ċatta u rkoppa waħda fuq is-sit.
                                 5.3.1.4.   Kundizzjonijiet tat-test
                                 It-trattur irid ikun mgħammar b'tajers li għandhom l-akbar dijametru indikat mill-manifattur u l-iżgħar sezzjoni trażversali għal tajers b'dak id-dijametru. It-tajers iridu jkunu minfuħa sal-pressjoni rakkomandata għax-xogħol f'għalqa.
                                 Ir-roti ta' wara jridu jkunu ssettjati sal-idjaq wisa' tal-karreġġata; ir-roti ta' quddiem għandhom jiġu ssettjati qrib kemm jista' jkun tal-istess wisa' tal-karreġġata. Jekk ikun possibbli li jkun hemm żewġ settings tal-karreġġata ta' quddiem li jkunu differenti b'mod ugwali mis-setting tal-idjaq karreġġata ta' wara, għandu jintgħażel l-usa' minn dawn iż-żewġ settings tal-karreġġata ta' quddiem.
                                 5.3.2.   Proċedura tat-test
                                 L-għan tat-test huwa li jkejjel il-forza meħtieġa biex tittella' jew titniżżel ir-roll-bar. It-test isir fil-kundizzjoni statika: l-ebda moviment inizjali tar-roll-bar. Kull kejl tal-forza meħtieġa biex tittella' jew titniżżel ir-roll-bar għandu jsir f'direzzjoni tanġenti għat-trajettorja tar-roll-bar u jgħaddi miċ-ċentru ġeometriku tas-sezzjonijiet trażversali taż-żona tal-qbid.
                                 Iż-żona tal-qbid titqies bħala aċċessibbli meta tkun tinsab fiż-żoni aċċessibbli jew l-envelopp taż-żoni aċċessibbli differenti (Figura 7.14).
                                 Il-forza meħtieġa biex tittella' jew titniżżel ir-roll-bar għandha titkejjel f'punti differenti li huma fil-parti aċċessibbli taż-żona tal-qbid (Figura 7.15).
                                 L-ewwel kejl jitwettaq fl-estremità tal-parti aċċessibbli taż-żona tal-qbid meta r-roll-bar tkun imniżżla kompletament (Punt 1 fil-Figura 7.15).
                                 It-tieni kejl huwa ddefinit skont il-pożizzjoni tal-Punt 1 wara r-rotazzjoni tar-roll-bar sal-punt fejn il-perpendikolari mat-trajettorja tar-roll-bar tkun vertikali (Punt 2 fil-Figura 7.15).
                                 It-tielet kejl isir wara rotazzjoni tar-roll-bar sal-punt tal-parti aċċessibbli taż-żona tal-qbid (Punt 3 fil-Figura 7.15).
                                 Jekk f'dan it-tielet kejl, ir-roll-bar ma tkunx imtella' kollha, għandu jitkejjel punt ieħor fl-estremità tal-parti aċċessibbli taż-żona ta' qbid meta r-roll bar tkun imtella' kollha (Punt 4 tal-Figura 7.15).
                                 Jekk bejn il-punt 1 u l-punt 3, it-trajettorja tal-estremità tal-parti aċċessibbli taż-żona tal-qbid taqbeż il-limitu bejn iż-Żona I u ż-Żona II, għandu jsir kejl addizzjonali f'dan il-punt (Figura 7.16).
                                 Il-forzi massimi f'dan il-punti m'għandhomx jaqbżu l-forza aċċettabbli taż-żona (I, II jew III).
                                 Sabiex titkejjel il-forza tal-punti meħtieġa, huwa possibbli jew li jitkejjel b'mod dirett il-valur jew li jitkejjel it-torque meħtieġ biex tittella' jew titniżżel ir-roll-bar biex b'hekk tiġi kkalkolata l-forza.
                                 5.3.3.   Kundizzjoni ta' aċċettazzjoni
                                 5.3.3.1.   Rekwiżit ta' forza
                                 Il-forza aċċettabbli għall-attwazzjoni tar-ROPS tiddependi fuq iż-żona aċċessibbli kif muri fit-Tabella 7.2.
                                 
                                    Tabella 7.2
                                 
                                 
                                    Forzi permessi
                                 
                                 
                                             Żona
                                          
                                          
                                             I
                                          
                                          
                                             II
                                          
                                          
                                             III
                                          
                                       
                                             Forza aċċettabbli (N)
                                          
                                          
                                             100
                                          
                                          
                                             75
                                          
                                          
                                             50
                                          
                                       Hija permessa żieda ta' mhux aktar minn 25 % ta' dawn il-forzi aċċettabbli meta r-roll bar tkun imniżżla jew imtella' kollha.
                                 Hija permessa żieda ta' mhux aktar minn 25 % ta' dawn il-forzi aċċettabbli jekk ir-roll bar tiġi mmanipulata minn quddiem it-trajettorja tagħha.
                                 Hija permessa żieda ta' mhux aktar minn 50 % ta' dawn il-forzi aċċettabbli fl-operazzjoni ta' nżul.
                                 5.3.3.2.   Rekwiżiti addizzjonali
                                 Il-kontroll manwal biex tittella' jew titniżżel ir-roll bar, ma għandux joħloq perikli ta' tiċrit, qris jew moviment mhux kontrollabbli għall-operatur.
                                 Punt ta' qris mhuwiex meqjus perikoluż għal idejn l-operatur jekk fiż-żona tal-qbid, id-distanzi tas-sikurezza bejn ir-roll-bar u l-parts fissi tat-trattur ma jkunux inqas minn 100 mm għall-idejn, il-polz, il-ponn u 25 mm għas-swaba' (ISO 13854:1996). Id-distanzi siguri għandhom jiġu vverifikati fir-rigward tal-mod ta' kontroll previst mill-manifattur fil-manwal tal-operatur.
                                 5.4.   Sistema ta' llokkjar bl-idejn
                                 It-tagħmir armat biex jillokkja r-ROPS f'pożizzjoni mtella'/imniżżla għandu jkun iddisinjat:
                                 
                                             —
                                          
                                          
                                             biex jitħaddem minn operatur bilwieqfa wieħed u sitwat f'waħda miż-żoni aċċessibbli;
                                          
                                       
                                             —
                                          
                                          
                                             ikun diffiċili biex jinqala' mir-ROPS (pereżempju b'pinnijiet imwaħħlin bħal pinijiet li jillokkjaw jew pinijiet li jżommu);
                                          
                                       
                                             —
                                          
                                          
                                             biex jevita konfużjoni fl-operazzjoni ta' llokkjar (il-post xieraq tal-pinnijiet għandu jiġi indikat);
                                          
                                       
                                             —
                                          
                                          
                                             biex jevita t-tneħħija mhux apposta jew li jintilfu l-parts.
                                          
                                       Jekk l-apparat li jintuża biex jiġi llokkjat ir-ROPS fil-pożizzjoni wieqfa/imniżżla jkun fil-forma ta' pinnijiet, dawn għandhom jiddaħħlu jew jitneħħew mingħajr diffikultà. Jekk biex tagħmel dan, ikun hemm bżonn tagħmel is-saħħa fuq ir-roll-bar, dan għandu jikkonforma mar-rekwiżiti tal-punti 1 u 3 jew 4 (ara l-punt 5.3).
                                 Għall-apparat ta' llokkjar l-ieħor kollu, dan għandu jiġi ddiżinjat skont approċċ ergonomiku f'dak li għandu x'jaqsam mal-għamla u l-forza, b'attenzjoni partikolari għall-evitar ta' perikli ta' qris jew tiċrit.
                                 5.5.   Test preliminari tas-sistema ta' llokkjar awtomatiku
                                 Sistema ta' llokkjar awtomatika mgħammra fuq ROPS li tintewa mħaddma bl-idejn għandha tiġi sottomessa għal test preliminari qabel it-test tas-saħħa tar-ROPS.
                                 Ir-roll-bar għandha tiġi mgħollija mill-pożizzjoni l-aktar baxxa għall-pożizzjoni llokkjata wieqfa u titniżżel lura kif kienet. Dawn l-operazzjonijiet jikkorrispondu għal ċiklu wieħed. Għandhom jitwettqu 500 ċiklu.
                                 Dan jista' jsir manwalment jew bl-użu ta' enerġija esterna (attwaturi idrawliċi, pnewmatiċi jew elettriċi). Fiż-żewġ każijiet, il-forza għandha tiġi applikata fi pjan parallel għat-trajettorja tar-roll bar u tgħaddi miż-żona tal-qbid, il-veloċità angulari tar-roll-bar għandha tkun bejn wieħed u ieħor kostanti u inqas minn 20 deg/s.
                                 Wara 500 ċiklu, il-forza applikata meta r-roll-bar tkun f'pożizzjoni wieqfa ma għandhiex taqbeż b'aktar minn 50 % il-forza permessa (Tabella 7.2).
                                 Il-ftuħ tar-roll-bar għandu jsir skont il-manwal tal-operatur.
                                 Wara t-tlestija tal-500 ċiklu, ma għandu jkun hemm ebda manutenzjoni jew aġġustament fuq is-sistema tal-illokkjar,
                                 Nota 1: It-test preliminari jista' jiġi applikat għal sistemi ROPS li jintwew b'mod awtomatiku wkoll. It-test għandu jitwettaq qabel it-test tas-saħħa tar-ROPS.
                                 Nota 2: It-test preliminari jista' jitwettaq mill-manifattur. F'tali każ, il-manifattur għandu jipprovdi l-istazzjon tat-test b'ċertifikat li jiddikjara li t-test sar skont il-proċedura tat-test u li ma kien hemm ebda manutenzjoni jew aġġustament fuq is-sistema tal-illokkjar wara t-tlestija tal-500 ċiklu. L-istazzjon tat-test jivverifika l-prestazzjoni tal-apparat b'ċiklu wieħed mill-pożizzjoni l-aktar baxxa għall-pożizzjoni llokkjata wieqfa u lura kif kienet.
                                 Figura 7.8 a
                                 Mill-art
                                 Figura 7.8 b
                                 Mill-pjattaforma
                                 Figura 7.9
                                 Żona ta’ qbid
                                 Żona ta’ qbid
                                 Test ta 'immaġni
                                 
                                    Figura 7.10
                                    Żoni aċċessibbli
                                    (Dimensjonijiet f’mm)
                                    Dehra minn fuq taż-żoni aċċessibbli
                                    Dehra laterali taż-żoni aċċessibbli
                                    Art
                                 
                                 Test ta 'immaġni
                                 
                                    Figura 7.11
                                    Envelopp taż-żoni aċċessibbli
                                    (Dimensjonijiet f’mm)
                                    Spostament b'bidla waħda fid-direzzjoni
                                    Spostament mingħajr bidla waħda fid-direzzjoni
                                    Ostaklu
                                    Ostaklu
                                 
                                 Test ta 'immaġni
                                 
                                    Figura 7.12
                                    Manipulazzjoni tar-roll-bar quddiem it-trajettorja tagħha
                                    Żoni aċċessibbli
                                    (Dimensjonijiet f’mm)
                                 
                                 Test ta 'immaġni
                                 
                                    Figura 7.13
                                    Post għal bilwieqfa fuq il-pjattaforma.
                                 
                                 Figura 7.14
                                 Eżempju tal-parti aċċessibbli miż-żona tal-qbid
                                 Żoni aċċessibbli
                                 Trajettorja taż-żona tal-qbid
                                 Parti aċċessibbli taż-żona tal-qbid
                                 Figura 7.15
                                 Il-punti fejn ir-rekwiżiti ta’ forza għandhom jitkejlu
                                 Punt 1
                                 Punt 2
                                 Punt 3
                                 Punt 4
                                 Figura 7.16
                                 Punt addizzjonali fejn ir-rekwiżiti ta’ forza għandhom jitkejlu
                                 Punt addizzjonali
                                 Punt 1
                                 Punt 2
                                 Punt 3
                                 Punt 4”;
                           
               
                     (3)
                  
                  
                     fin-Noti ta' spjegazzjoni tal-Anness X, in-nota ta' spjegazzjoni (1) tiġi sostitwita b'dan li ġej:
                     
                                 “(1)
                              
                              
                                 Sakemm in-numerazzjoni tas-sezzjonijiet B2 u B3 li ġiet armonizzata mal-Anness kollu, it-test tar-rekwiżiti u n-numerazzjoni stabbilit fil-punt B huma identiċi għat-test u n-numerazzjoni tal-Kodiċi tal-Istandard tal-OECD għall-ittestjar uffiċjali ta' strutturi ta' protezzjoni kontra l-qlib immuntati fuq wara ta' tratturi b'karreġġata dejqa bir-roti għall-agrikoltura u għall-forestrija, Kodiċi tal-Istandard 7 tal-OECD, l-Edizzjoni 2017 ta' Frar 2017.”.
                              
                           
               
      
         ANNESS IV
         L-Anness XI tar-Regolament Delegat (UE) Nru 1322/2014 huwa emendat kif ġej:
         
                     (1)
                  
                  
                     Il-punt C għandu jiġi emendat kif ġej:
                     
                                 (a)
                              
                              
                                 il-punt 3.1.3. jiġi sostitwit b'li ġej:
                                 
                                             “3.1.3.
                                          
                                          
                                             Struttura ta' protezzjoni tista' tiġi ddisinjata unikament biex tipproteġi lis-sewwieq f'każ ta' oġġett li jaqa'. Fuq din l-istruttura jista' jkun possibbli li titwaħħal protezzjoni għas-sewwieq kontra l-maltemp li normalment tkun ta' natura temporanja. Is-sewwieq normalment din ineħħiha meta tkun is-sħana. Madankollu, hemm strutturi ta' protezzjoni li l-kisi ta' barra tagħhom huwa permanenti u għandhom ventilazzjoni kontra s-sħana permezz ta' twieqi jew fetħiet. Billi l-kisi ta' barra jista' jsaħħaħ l-istruttura u jekk ikun jinqala' prattikament ikun hemm għalxejn f'każ ta' inċident, il-partijiet kollha li jistgħu jinqalgħu mis-sewwieq b'dan il-mod għandhom jitneħħew għall-fini tat-test. Il-bibien u t-twieqi li jinfetħu għandhom jew jitneħħew inkella jintrabtu fil-pożizzjoni miftuħa għat-test, b'mod li ma jsaħħux l-istruttura ta' protezzjoni.”;
                                          
                                       
                           
                                 (b)
                              
                              
                                 jiddaħħal il-punt 3.1.3.1. li ġej:
                                 
                                             “3.1.3.1.
                                          
                                          
                                             Fil-każ ta' bieba fis-saqaf li tinfetaħ fuq il-projezzjoni vertikali taż-żona ta' sikurezza, fuq talba mill-manifattur, fir-responsabbiltà tiegħu u skont l-istruzzjonijiet tiegħu, it-test jista' jsir jew bil-bieba tas-saqaf:
                                             
                                                         —
                                                      
                                                      
                                                         fil-pożizzjoni magħluqa - msakkra,
                                                      
                                                   
                                                         —
                                                      
                                                      
                                                         fil-pożizzjoni miftuħa,
                                                      
                                                   
                                                         —
                                                      
                                                      
                                                         imneħħi.
                                                      
                                                   Fi kwalunkwe każ, ir-rekwiżiti tal-punt 3.3. għandhom jiġu ssodisfati u deskrizzjoni tal-kundizzjoni tat-test għandha tiġi ddikjarata fir-rapport tat-test.
                                             Tul il-bqija ta' dawn ir-regoli għandha ssir referenza biss għall-ittestjar tal-istruttura ta' protezzjoni. Irid ikun ċar li dan jinkludi l-kisi ta' barra li mhux ta' natura temporanja.
                                             Id-deskrizzjoni ta' kwalunkwe kisi ta' barra temporanju trid tiġi inkluża fl-ispeċifikazzjonijiet. Il-ħġieġ jew kull materjal bħalu li jinkiser malajr għandu jitneħħa qabel it-test. Il-komponenti tat-trattur u tal-istruttura ta' protezzjoni li tista' ssirilhom ħsara għal xejn b'xejn matul it-test u li ma jaffettwawx is-saħħa tal-istruttura ta' protezzjoni jew id-daqsijiet tagħha jistgħu jitneħħew qabel it-test jekk din tkun ix-xewqa tal-manifattur. Ma jistgħux isiru tiswijiet jew aġġustamenti matul it-test. Jistgħu jiġu pprovduti diversi kampjuni identiċi mill-manifattur, jekk ikunu meħtieġa diversi testijiet ta' twaqqigħ.”;
                                          
                                       
                           
                                 (c)
                              
                              
                                 il-punt 3.6.2.8 li ġej jiddaħħal qabel it-Tabella 10.2:
                                 
                                             “3.6.2.8.
                                          
                                          
                                             Alternattivament, dawn ir-rekwiżiti jistgħu jiġu vverifikati billi jiġi applikat impatt mill-oġġett tat-test jekk il-komponenti strutturali kollha jkunu f'temperatura ta' – 18 °C jew inqas.”;
                                          
                                       
                           
                                 (d)
                              
                              
                                 l-intestatura tal-Figura 10.3 jinbidel b'dan li ġej:
                                 “Figura 10.3
                                 
                                 
                                    Konfigurazzjoni minimima għat-test tal-FOPS
                                 
                                 
                                    Struttura ta' protezzjoni marbuta b'mod riġidu ma' bank tat-test mill-post normali tal-immuntar tagħha”;
                              
                           
               
                     (2)
                  
                  
                     fin-Noti ta' spjegazzjoni tal-Anness XI, in-nota ta' spjegazzjoni (1) tiġi sostitwita b'dan li ġej:
                     
                                 “(1)
                              
                              
                                 Sakemm ma jkunx iddikjarat mod ieħor, it-test tar-rekwiżiti u n-numerazzjoni stabbiliti fil-Punt C huma identiċi għat-test u n-numerazzjoni tal-Kodiċi tal-Istandard tal-OECD għall-ittestjar uffiċjali tal-istrutturi ta' protezzjoni kontra oġġetti li jaqgħu, immuntati fuq it-tratturi għall-agrikoltura u għall-forestrija, il-Kodiċi tal-Istandard 10 tal-OECD, l-Edizzjoni 2017 ta' Frar 2017.”.
                              
                           
               
      
         ANNESS V
         L-Anness XIV tar-Regolament Delegat (UE) Nru 1322/2014 huwa emendat kif ġej:
         
                     (1)
                  
                  
                     L-Appendiċi 3 huwa emendat kif ġej:
                     
                                 (a)
                              
                              
                                 fit-tabella, ir-ringieli għall-PS Nru 1 u 2 jiġu ssostitwiti b'dan li ġej:
                                 
                                             “PS Nru
                                          
                                          
                                             a
                                             10 – 4 m
                                          
                                          
                                             t
                                             s
                                          
                                       
                                             1
                                          
                                          
                                             0 089
                                          
                                          
                                              
                                          
                                       
                                             2
                                          
                                          
                                             0 215”;
                                          
                                          
                                              
                                          
                                       
                           
                                 (b)
                              
                              
                                 fit-tabella, ir-ringieli għall-PS Nru 699 u 700 jiġu ssostitwiti b'dan li ġej:
                                 
                                             “PS Nru
                                          
                                          
                                             a
                                             10 – 4 m
                                          
                                          
                                             t
                                             s
                                          
                                       
                                             699
                                          
                                          
                                             0 023
                                          
                                          
                                              
                                          
                                       
                                             700
                                          
                                          
                                             0 000
                                          
                                          
                                             28·0”;
                                          
                                       
                           
               
                     (2)
                  
                  
                     L-Appendiċi 4a huwa emendat kif ġej:
                     
                                 (a)
                              
                              
                                 fit-tabella, ir-ringieli għall-PS Nru 1 u 2 jiġu ssostitwiti b'dan li ġej:
                                 
                                             “PS Nru
                                          
                                          
                                             a
                                             10 – 4 m
                                          
                                          
                                             t
                                             s
                                          
                                       
                                             1
                                          
                                          
                                             0 022
                                          
                                          
                                              
                                          
                                       
                                             2
                                          
                                          
                                             0 089”;
                                          
                                          
                                              
                                          
                                       
                           
                                 (b)
                              
                              
                                 fit-tabella, ir-ringieli għall-PS Nru 699 jiġu ssostitwiti b'dan li ġej:
                                 
                                             “PS No
                                          
                                          
                                             a
                                             10 – 4 m
                                          
                                          
                                             t
                                             s
                                          
                                       
                                             699
                                          
                                          
                                             0 062”.